|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| *GHID SPECIFIC - CONDIȚII DE ACCESARE A FONDURILOR EUROPENE AFERENTE PLANULUI NAȚIONAL DE REDRESARE ȘI REZILIENȚĂ*  **ÎN CADRUL APELURILOR DE PROIECTE**  **DIGITALIZAREA SECTORULUI ORGANIZAȚIILOR NEGUVERNAMENTALE** |
| **INVESTIȚIA I9. DIGITALIZAREA SECTORULUI ORGANIZAȚIILOR NEGUVERNAMENTALE**  **COMPONENTA C7. TRANSFORMARE DIGITALĂ** |

MINISTERUL INVESTIȚIILOR ȘI PROIECTELOR EUROPENE - DIRECȚIA GENERALĂ IMPLEMENTARE PNNR ȘI INSTRUMENTE FINANCIARE, COORDONATOR DE REFORME ȘI INVESTIȚII

ADRESĂ: ȘOS. BUCURESTI-PLOIESTI, NR. 1–1B, VICTORIA OFFICE INTRAREA STR. MENUETULUI, NR. 7, SECTOR 1, BUCUREȘTI

E-MAIL: contact.implementarepnrr@mfe.gov.ro

**PREAMBUL**

*Acest document se aplică apelului de proiecte aferente Componentei C7. TRANSFORMARE DIGITALĂ, Investiția I9. DIGITALIZAREA SECTORULUI ORGANIZAȚIILOR NEGUVERNAMENTALE, în cadrul Planului Național de Redresare și Reziliență (PNRR).*

*Apelul de proiecte se lansează prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link:* [*https://proiecte.pnrr.gov.ro*](https://proiecte.pnrr.gov.ro) *.*

*Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile și condițiile aplicabile finanțării din fondurile europene aferente PNRR în cadrul apelurilor de proiecte, aprobate și publicate pe site-ul Ministerului Investițiilor și Proiectelor Europene.*

*Aspectele cuprinse în aceste documente ce derivă din Planul Național de Redresare și Reziliență și modul său de implementare vor fi interpretate de către Ministerului Investițiilor și Proiectelor Europene, cu respectarea legislației în vigoare.*

**IMPORTANT**

*Vă recomandăm ca înainte de a începe completarea cererii de finanțare pentru prezentul apel de proiecte să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.*

*Vă recomandăm ca până la data limită de depunere a cererilor de finanţare în cadrul prezentelor apeluri de proiecte să consultaţi periodic pagina de internet https:/mfe.gov.ro/category/anunturi-pnrr pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.*

**Baza Legală**

Prezentul ghid specific a fost elaborat pentru a permite acordarea de finanțare nerambursabilă prin, Investiția *I9. DIGITALIZAREA SECTORULUI ORGANIZAȚIILOR NEGUVERNAMENTAL*E, Componenta *C7. TRANSFORMARE DIGITALĂ* din cadrul Planului Național de Redresare și Reziliență (PNRR).

La baza elaborării prezentului ghid au stat următoarele acte normative/măsuri europene:

- Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;

- Regulamentul (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Regulamentul (UE) nr. 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentul (UE) nr. 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;

- Regulamentul (UE) nr. 2023/2831 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, denumit în continuare Regulamentul (UE) nr. 2023/2831;

- REGULAMENTUL (UE) 2023/2832 AL COMISIEI din 13 decembrie 2023 aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general, denumit în continuare Regulamentul (UE) nr. 2023/2832;

- Legea nr. 276 din 27 noiembrie 2020 pentru modificarea și completarea Ordonanței Guvernului nr. 26/2000 cu privire la asociații și fundații, cu modificările și completările ulterioare;

- Decizia de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID), cu modificările și completările ulterioare;

- Ordonanța de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență aprobată prin Legea nr. 230/2021, cu modificările și completările ulterioare;

- Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Ordonanța de Urgență a Guvernului nr. 134/2021 pentru aprobarea Acordului de împrumut (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;

- Ordonanța de urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate;

- Ordonanța nr. 26 din 30 ianuarie 2000 cu privire la asociații și fundații, cu modificările și completările ulterioare;

- Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Acordul privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);

- Ordinul OMIPE nr.../......... pentru aprobarea SCHEMEI DE MINIMIS „DIGITALIZAREA SECTORULUI ORGANIZAȚIILOR NEGUVERNAMENTALE”.

Cuprins

[1. INFORMAȚII DESPRE APELUL DE PROIECTE 7](#_Toc156242089)

[1.1 Pilonul, componenta, obiectivul general 7](#_Toc156242090)

[1.2 Tipul apelului de proiecte, durata, modalitatea și perioada de depunere a propunerilor de proiecte 8](#_Toc156242091)

[1.3 Definiții 9](#_Toc156242092)

[1.4 Activitățile eligibile 13](#_Toc156242093)

[1.5 Eligibilitate 14](#_Toc156242094)

[1.5.1. Solicitanți eligibili 14](#_Toc156242095)

[1.7. Calendar orientativ al apelului de proiecte 19](#_Toc156242096)

[1.8. Indicatorii apelului de proiecte 19](#_Toc156242097)

[1.9. Obiectivele proiectului 21](#_Toc156242098)

[2. AJUTOR DE STAT/ DE MINIMIS 21](#_Toc156242099)

[2.1. Tipuri de măsuri de ajutor de stat/ de minimis 21](#_Toc156242100)

[2.2. Condițiile specifice pentru acordarea ajutoarelor de minimis 22](#_Toc156242101)

[3. ELIGIBILITATEA CHELTUIELILOR 23](#_Toc156242102)

[3.1. Baza legală pentru stabilirea eligibilității cheltuielilor: 23](#_Toc156242103)

[3.2. Cheltuielile sunt eligibile dacă îndeplinesc următoarele condiții cumulative: 23](#_Toc156242104)

[4. SUSTENABILITATEA INVESTIȚIEI 26](#_Toc156242105)

[5. COMPLETAREA CERERILOR DE FINANTARE 27](#_Toc156242106)

[5.5. Cererea de finanțare 27](#_Toc156242107)

[5.6. Documentația tehnico-economica necesară, condiții minime (SF/DALI/Analiza oportunitate) 28](#_Toc156242108)

[5.7. Actualizarea documentației tehnico-economice existente (dacă este cazul) 28](#_Toc156242109)

[5.8. Capacitatea instituțională 28](#_Toc156242110)

[5.9. Elaborarea bugetului 29](#_Toc156242111)

[5.10. Limba utilizată în completarea cererii de finanțare 29](#_Toc156242112)

[5.11. Semnarea cererii de finanțare și a documentelor anexate 29](#_Toc156242113)

[6. EVALUAREA ȘI SELECȚIA PROIECTELOR 29](#_Toc156242114)

[6.5. Etapa de evaluare 30](#_Toc156242115)

[6.6. Etapa de selecție a proiectelor 34](#_Toc156242116)

[6.7. Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară 35](#_Toc156242117)

[7. CONTRACTAREA ȘI IMPLEMENTAREA PROIECTELOR 36](#_Toc156242118)

[7.1. Contractarea proiectelor 36](#_Toc156242119)

[7.2. Reguli privind implementarea și monitorizarea proiectelor 37](#_Toc156242120)

[7.3. Renunțarea la cererea de finanțare 39](#_Toc156242121)

[8. TRANSPARENȚĂ 40](#_Toc156242122)

[9. PREVENIREA NEREGULILOR GRAVE, A DUBLEI FINANȚĂRI 41](#_Toc156242123)

[10. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)” 41](#_Toc156242124)

[11. BENEFICIARUL REAL 41](#_Toc156242125)

[12. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 42](#_Toc156242126)

[13. ANEXE 42](#_Toc156242127)

# 1. INFORMAȚII DESPRE APELUL DE PROIECTE

**Pilonul, componenta, obiectivul general**

**PILONUL II. TRANSFORMARE DIGITALĂ**

**INVESTIȚIA I9. DIGITALIZAREA SECTORULUI ORGANIZAȚIILOR NEGUVERNAMENTALE**

**COMPONENTA C7. TRANSFORMARE DIGITALĂ**

**Obiectivul componentei C7. Transformare digitală -** reprezintă crearea unei infrastructuri digitale coerentă și integrată la nivelul administrației publice din România care să ofere servicii digitale de înaltă calitate atât cetățenilor, cât și companiilor. Prin realizarea acestui obiectiv sunt create condițiile pentru adoptarea tehnologiilor digitale în toate sectoarele și domeniile de activitate ale instituțiilor statului și pentru creșterea numărului de cetățeni și companii care vor putea beneficia și fructifica oportunitățile oferite de digitalizare. Implementarea pe scară largă a soluțiilor digitale va contribui, la creșterea gradului de transparentizare a activității autorităților statului și la reducerea barierelor birocratice, contribuind, de asemenea, la realizarea obiectivelor de dezvoltare durabilă.

**Obiectivul investiției I9. Digitalizarea sectorului organizațiilor neguvernamentale** este transformarea digitală a sectorului ONG și creșterea nivelului de alfabetizare digitală a lucrătorilor din cadrul organizațiilor.

Această investiție vizează:

* crearea de resurse digitale pentru sectorul ONG;
* accesibilizarea serviciilor către beneficiari la distanță;
* contribuiția la creșterea nivelului de accesibilizare a serviciilor digitale furnizate de către cel de-al treilea sector către persoanele vulnerabile din perspectiva competențelor digitale (persoane cu dizabilități sau cerințe speciale, persoane vârstnice ș.a.).

**Ținta 175:** Investiția I9. Digitalizarea sectorului organizațiilor neguvernamentale

**Descrierea țintei:** Proiecte finalizate cu succes în domeniul digitalizării și al transformării digitale a ONG-urilor. Proiectele selectate vor sprijini ONG-urile să își digitalizeze activitățile prin investiții în infrastructura digitală, sporirea competențelor digitale ale personalului și ale voluntarilor în ceea ce privește furnizarea de servicii la distanță beneficiarilor, dezvoltarea de platforme și soluții CRM (gestionarea relațiilor cu clienții). Procesul de selecție se va baza pe următoarele criterii: relevanța proiectului pentru transformarea și coerența digitală; metodologia și fezabilitatea proiectului; sustenabilitatea; bugetul propus: costurile prevăzute sunt economice, justificate și corelate cu activitățile propuse pentru digitalizare. Solicitantul și echipa de proiect propusă au experiența, expertiza, motivația și capacitatea necesare pentru punerea în aplicare a proiectului.

**Indicator cantitativ al țintei 175:** număr de **200 contracte** finalizate pentru digitalizarea ONG-urilor.

**Tipul apelului de proiecte, durata, modalitatea și perioada de depunere a propunerilor de proiecte**

**1.2.1. Tipul apelului de proiecte**

Apelul de proiecte este unul competitiv, cu depunere continuă și termene succesive de evaluare și selectie a proiectelor.

**1.2.2. Modalitatea de depunere a proiectelor**

Solicitările de finanțare și documentele anexate vor fi transmise on-line prin utilizarea platformei pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [**https://proiecte.pnrr.gov.ro**](https://proiecte.pnrr.gov.ro).

Manualul ce conține informațiile necesare cu privire la modalitatea de completare și transmitere a cererii de finanțare și a documentelor anexă se regăsesc în Instrucțiunile de utilizare privind *Sistemul informatic integrat de management pentru PNRR - Înscrierea beneficiarilor în vederea depunerii de proiecte în cadrul apelurilor, instrucțiune atașată prezentului ghid.*

Cererile de finanțare transmise în afara perioadei de depunere a proiectelor nu vor fi luate în considerare.

Data depunerii Cererii de finanțare este considerată data transmiterii cererii prin sistemul electronic proiecte.pnrr.gov.ro.

Cererile de finanțare se vor depune de către reprezentantul legal al solicitantului sau de către o persoană împuternicită de către acesta, obligatoriu printr-o împuternicire, semnată de către reprezentantul legal și împuternicit, sau printr-o împuternicire în formă autentică, notarială și vor fi depuse prin sistemul informatic împreună cu toate documentele care le însoțesc, în format .pdf.

Toate documentele se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal sau a persoanei împuternicite de către acesta.

Conform prevederilor Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor solicitanților vor fi prelucrate în procesul de încărcare a informațiilor în platforma informatică <https://proiecte.pnrr.gov.ro>.

Depunerea cererii de finanțare reprezintă un angajament ferm cu privire la prelucrarea datelor cu caracter personal prelucrate în evaluarea proiectului.

**Definiții**

În sensul prezentei scheme, următorii termeni se utilizează cu următoarele înțelesuri:

1. „**AI - Artificial intelligence**” (inteligență artificială) - sisteme care utilizează tehnologii precum: explorarea și analizarea unor cantități mari de date text nestructurate, viziune computerizată, recunoașterea vorbirii, generarea limbajului natural, învățarea automată, învățarea profundă pentru a culege și/sau utiliza date pentru a prezice, recomanda sau decide, cu diferite niveluri de autonomie, cea mai bună acțiune pentru atingerea unor obiective specifice;
2. „**ajutor de minimis”** - ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre, în conformitate cu prevederile art. 2 din OUG nr. 77/2014. În conformitate cu prevederile Regulamentului (UE) nr. 2023/2831 privind aplicarea art. 107 şi art. 108 din Tratatul privind funcţionarea Uniunii Europene ajutorului de minimis, cu modificările și completările ulterioare, valoarea maximă a ajutorului de minimis, ce poate fi acordată unei întreprinderi unice nu trebuie să depășească 300 000 EUR în nicio perioadă de 3 ani. Aceste plafoane se aplică indiferent de forma ajutorului de minimis sau de obiectivul urmărit şi indiferent dacă ajutorul este finanţat din surse naționale sau europene.
3. „**activitate economică**” - orice activitate care constă în furnizarea de bunuri, servicii şi lucrări pe o piaţă;
4. „**active corporale**” - echipamente tehnologice, instalații de lucru, echipamente informatice, birotică de natura mijloacelor fixe, respectiv cele care se regăsesc în subgrupa 2.1 "Echipamente tehnologice (mașini, utilaje și instalații de lucru)", subgrupa 2.2 "Aparate și instalații de măsurare, control și reglare", clasa 2.3.6 "Utilaje și instalații de transportat și ridicat" sau grupa 3 "Mobilier, aparatură birotică, sisteme de protecție a valorilor umane și materiale și alte active corporale", enumerate în anexa la Hotărârea Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare;
5. „**active necorporale**” - active care nu au o concretizare fizică sau financiară precum brevete, licenţe, know-how sau alte drepturi de proprietate intelectuală;
6. „**administrator/furnizor al schemei de ajutor de minimis**” – Ministerul Investițiilor și Proiectelor Europene, denumit în continuare MIPE, prin Direcția generală implementare PNRR și instrumente financiare (DGIPNRRIF), care are responsabilitatea de gestionare a schemei de ajutor de minimis aferentă apelului de proiecte, de lansarea și organizarea apelului de proiecte ulterior avizării schemei de ajutor de minimis de către Consiliul Concurenței, de evaluare a cererilor de finanțare depuse în cadrul apelului, de semnare a contractelor de finanțare, precum și modificarea acestora, de efectuarea de plăți către beneficiari, de monitorizarea permanentă a ajutoarelor de minimis acordate, de înregistrarea în cadrul Registrului ajutoarelor de stat (RegAS) a măsurilor de ajutor acordate și de recuperare a ajutorului de stat/de minimis acordat nelegal sau utilizat abuziv de către beneficiarul ajutorului de stat/de minimis;
7. „**activitățile proiectului**” – totalitatea investițiilor și acțiunilor în domeniul digitalizării, care urmează a fi implementate în proiect și care au relevanță pentru domeniul de activitate al organizației pentru care a fost solicitată finanțarea;
8. „**beneficiar al ajutorului de minimis”**- organizație neguvernamentală care îndeplinește condițiile prevăzute în această schemă de ajutor de minimis și care semnează un contract de finanțare cu administratorul schemei;
9. „**beneficiar real”** - orice persoană fizică în interesul căreia se realizează, direct sau indirect, o tranzacție, o operațiune sau o activitate, așa cum prevede Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.
10. „**B2C**” – relatiile comerciale dintre organizație și consumator; include, de asemenea, întreaga comunicare a organizațiilor cu clienti privați potențiali sau existenți, adică marketing orientat către consumator; vânzări către consumatori privați;
11. „**blockchain**” - reprezintă listă de înregistrări (sau date) în continuă creștere, numite blocuri, care sunt legate și securizate cu ajutorul criptografiei;
12. „**big data**” - colecție de seturi de date ale căror dimensiuni sunt prea mari și complexe pentru a putea fi gestionate de sistemele de tip bază de date și aplicațiile tradiționale de procesare analitică;
13. „cerere de transfer” - cererea depusă de către un beneficiar, prin care se solicită coordonatorului de reforme şi/sau investiţii virarea sumelor aferente finanţării activităţilor proiectului, în baza contractului de finanţare şi a documentaţiei justificative stabilite prin acesta;
14. „**contract de finanțare**” - actul juridic semnat între MIPE și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin prezentul apel. În cadrul acestuia se va specifica cuantumul ajutorului acordat, cu menționarea reglementărilor aplicabile;
15. „**comercializarea produselor agricole”** - deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;
16. „**CRM**”( managementul contactelor și a relațiilor) - metodologie de management care se referă la modul în care organizația urmărește și organizează gestionarea relațiilor cu clienții, relațiile sale cu diverși stakeholder-i, inclusiv cu membrii fondatori, partenerii din comunitate, influencer-i, agenții de PR și media; îi plasează în centrul activității, în baza unei utilizări intensive a tehnologiilor informaționale pentru a colecta, integra, procesa și analiza informațiile legate de aceștia;
17. „**cofinanțare**” – procent din valoarea proiectului depus la finanțare, asigurat de către beneficiari, prin contribuția proprie a acestora, prin împrumuturi sau din orice alte surse legal constituite, sub o formă care să nu facă obiectul niciunui alt ajutor public;
18. „**cloud computing**” - ansamblu distribuit de servicii de calcul, aplicații, acces la informații și stocare de date, fără ca utilizatorul să aibă nevoie să cunoască amplasarea și configurația fizică a sistemelor care furnizează aceste servicii.
19. „**cost salarial**” înseamnă valoarea totală care trebuie plătită efectiv de beneficiarul ajutorului pentru locul de muncă respectiv, cuprinzând salariul brut înainte de impozitare și contribuțiile obligatorii, precum contribuțiile la sistemul de securitate socială și costurile cu îngrijirea copiilor și a părinților, dintr-o perioadă definită;
20. „**data acordării ajutorului**” - data la care dreptul legal de a primi ajutorul este conferit beneficiarului în conformitate cu regimul juridic naţional aplicabil; în cadrul prezentului apel, aceasta este reprezentată de data semnării contractului de finanțare;
21. „**data plății ajutorului de stat**” - data la care beneficiarul intră efectiv în posesia ajutorului;
22. „**DESI”**(Digital Economy and Society Index) - indicele economiei și societății digitale. Începând din 2014, Comisia Europeană a monitorizat progresele înregistrate de statele membre în domeniul digital și a publicat rapoarte anuale privind Indicele economiei și societății digitale (DESI). În fiecare an, rapoartele includ profiluri de țară, care ajută statele membre să identifice domeniile de acțiune prioritară, precum și capitole tematice care oferă o analiză la nivelul UE în principalele domenii de politică digitală;
23. „**digitalizarea”** - transformarea interacțiunilor, comunicațiilor, relațiilor, funcțiilor de business și a modelelor de lucru în (mai multe) procese digitale, care adesea se reduc la o combinație de digital și fizic (cum ar fi serviciul pentru clienți, marketingul integrat sau industrializarea producției și operații manuale, serviciile electronice și așa mai departe); În glosarul IT Gartner, digitalizarea este definită ca „utilizarea tehnologiilor digitale pentru a schimba un model de afaceri și pentru a oferi noi venituri și oportunități de producere a valorii; este procesul de a trece la o afacere digitală”.
24. „**dublă finanțare”** - finanțarea acordată cu încălcarea prevederilor art. 9 din Regulamentul (UE) 2021/241 al Parlamentului European și al Consiliului din 12 februarie 2021 și art. 191 din Regulamentul financiar;
25. „**ERP**” Enterprise Resource Planning (planificarea resurselor intreprinderii) - unul sau mai multe seturi de aplicații software care integrează și procesează informații pentru diverse funcțiuni/ departamente din cadrul întreprinderii. Produsele ERP integrează informații referitoare la planificare, aprovizionare, vânzări, marketing, financiar și resurse umane. Sistemele ERP au următoarele caracteristici: sunt proiectate pentru un mediu client – server (tradițional sau web – based); integrează majoritatea proceselor întreprinderii; prelucrează marea majoritate a tranzacțiilor la nivelul întreprinderii (organizației); utilizează baze de date care stochează fiecare informație doar o singură data; permite accesul la date în timp real;
26. „**finalizarea investiţiei**” - în cadrul prezentului apel, aceasta este reprezentată de data finalizării perioadei de implementare a proiectului;
27. „**IoT”**Internet of Things (Internetul obiectelor) - dispozitive sau sisteme interconectate numite dispozitive „inteligente” sau sisteme „inteligente” care colectează și fac schimb de date și care pot fi monitorizate sau controlate de la distanță prin Internet, prin software pe orice fel de computere, smartphone-uri sau prin interfețe precum comenzi montate pe perete;
28. „**întreprindere**” - orice entitate (inclusiv organizații neguvernamentale) care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ.
29. „**întreprindere unică**” – include toate întreprinderile între care există cel puțin una dintre relațiile următoare:

* întreprindere deține majoritatea drepturilor de vot ale acționarilor sau ale asociaților unei alte întreprinderi;
* întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
* întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
* întreprindere este acționar sau asociat al unei alte întreprinderi și controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau a mai multor întreprinderi, relațiile la care se face referire mai sus constituie, de asemenea, o întreprindere unică;

1. **„ghidul specific”** - document programatic ce cuprinde condițiile specifice de accesare a fondurilor nerambursabile. Documentul conține o detaliere tehnică și financiară a condițiilor impuse potențialilor beneficiari pentru pregătirea proiectelor și completarea corectă a cererilor de finanțare;
2. **„organizații neguvernamentale** sau **ONG-uri”** - persoane juridice constituite de persoane fizice sau persoane juridice care urmăresc desfășurarea unor activități în interes general sau în interesul unor colectivități locale ori, după caz, în interesul lor personal nepatrimonial (adica non-profit sau fără scop lucrativ), având legea cadru de organizare și funcționare - Legea nr. 246/2005 pentru aprobarea Ordonanței Guvernului nr. 26/2000 cu privire la asociatii și fundații, cu modificările și completările ulterioare;
3. „**rețele sociale**” - aplicații bazate tehnologii IT care permit utilizatorilor să se conecteze prin crearea de profiluri cu informații personale pentru a distribui anumite interese și/sau activități, împărtăși idei, a invita alți utilizatori să acceseze profilul lor și să creeze comunități de oameni cu interese comune.
4. **„raport tehnic IT”** – raport care va detalia infrastructura hardware, software și serviciile achiziționate prin proiect, respectiv contribuția acestora la realizarea/îndeplinirea criteriilor DESI asumate prin Cererea de finanțare; faptul că investiția contribuie la transformarea digitală a organizației;
5. „**perioada de implementare a proiectului”** - etapa în care vor fi operationalizate activitățile prevazute în Cererea de Finantare, în acord cu resursele bugetate prin proiect, de-a lungul unei durate de timp determinate; va fi exprimată în luni calendaristice şi specificată în cererea de finanţare, precum și în contractul de finanțare ce urmează a fi semnat de către beneficiar și administratorul schemei de ajutor de minimis;
6. „**perioada de sustenabilitate**” - intervalul de timp în care beneficiarul trebuie să mențină investiția realizată în perioada de implementare a proiectului. Perioada de sustenabilitate este de 3 ani. Termenul începe să curgă de la momentul finalizării perioadei de implementare a proiectului. Sustenabilitate reprezintă măsura în care proiectul asigură continuarea efectelor sale și valorificarea rezultatelor obținute după încetarea sursei de finanțare;
7. „**prelucrarea produselor agricole**” - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
8. „**produse agricole**” - produsele enumerate în anexa I la tratat, cu excepția produselor pescărești și de acvacultură care intră sub incidența Regulamentului (UE) nr. 1379/2013 al Parlamentului European și al Consiliului;
9. „**produse pescărești și de acvacultură”** - produsele definite la articolul 5 literele (a) și (b) din Regulamentul (UE) nr. 1379/2013;
10. „**producția primară de produse pescărești și de acvacultură**” - toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
11. „**prelucrarea și comercializarea produselor pescărești și de acvacultură**” - operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;
12. „**proiecte.pnrr.gov.ro**” - aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>;
13. **„social media”** - platforme online de implicare, inclusiv rețele sociale, forum-uri, blog-uri, microblog-uri, partajare video și alte platforme construite pentru a facilita partajarea între utilizatori;
14. **„transformarea digitală”** - integrarea tehnologiei în operațiunile zilnice ale organizației (în gestionarea de proiecte, în stocarea și arhivarea de documente, în crearea de spații comune de lucru accesibile de oriunde, pentru toată echipa, anagajați sau voluntari, în comunicarea eficientă în interiorul și în exteriorul asociației etc.) și are ca rezultat schimbarea modului de funcționare a acesteia.

**Activitățile eligibile**

În cadrul prezentului apel de proiecte sunt eligibile pentru acordarea *ajutorului de minimis* activitățile care au ca scop ***sprijinirea transformării digitale a organizațiilor neguvernamentale (ONG-uri)*** și de a ***spori*** ***nivelul de alfabetizare digitală în rândul personalului***, astfel:

* activități pentru investiții în infrastructura digitală a ONG-urilor: achiziţionarea de echipamente TIC şi periferice (server, calculatoare personale tip desktop/portabile, monitoare, echipamente de reţea, echipamente periferice, etc.), dezvoltarea de aplicații software dedicate sectorului ONG (soluții de management financiar, administrarea resurselor umane, managementul voluntarilor, managementul și retenția donatorilor etc);
* activități privind dezvoltarea competențelor digitale ale personalului și voluntarilor în ceea ce privește furnizarea de servicii la distanță beneficiarilor;
* dezvoltarea de platforme și soluții CRM (gestionarea relațiilor cu clienții) și achiziționarea de echipamente aferente;
* alte activități privind achiziția de active necorporale: licențe (achiziţionarea licenţelor software pentru server, licenţelor necesare operării calculatoarelor personale tip desktop/portabile, licenţelor software antivirus precum şi pachetelor software tip office), alte programe informatice în scopul transformării digitale a organizației;
* construirea/modernizarea reţelei LAN necesară pentru implementarea proiectului (în interiorul clădirii unde se implementează proiectul şi între corpuri de clădire - dacă aparţin aceluiaşi solicitant şi sunt la aceeaşi adresă poştală);
* achiziţionarea/dezvoltarea unui website de prezentare a ONG-ului;
* achiziţionarea unui nume de domeniu nou “.ro” - în cazul în care beneficiarul nu are un domeniu la data depunerii cererii de finanţare;
* achiziţionarea şi implementarea soluţiei de semnătură electronică (de la furnizori autorizaţi) – activitate eligibilă înainte de semenarea contractului de finanțare;
* achiziţionarea de aplicaţii informatice specifice pentru persoanele cu dizabilităţi în scopul creșterii nivelului de accesibilizare a serviciilor digitale pentru persoanele vulnerabile;
* activități privind asigurarea accesului la bănci de date, servicii de cloud computing (Software ca serviciu (SaaS), Platformă ca serviciu (PaaS) și Infrastructură ca un serviciu (IaaS)) și de stocare a datelor, biblioteci sau alte servicii conexe.

Implementarea investiției va fi finalizată până la **31 decembrie 2024**.

**Eligibilitate**

* + 1. **Solicitanți eligibili**

(1) Organizaţii neguvernamentale (ONG), constituite conform legislaţiei naţionale în vigoare

referitoare la asociaţii şi fundaţii, cu respectarea cumulativă a următoarelor condiții:

1. au sediul social sau un punct de lucru în România;
2. sunt înființate cel târziu la data de 31 decembrie 2022;
3. la data semnării contractului de finanțare nu au obligații de plată nete neachitate în termen, către bugetul consolidat al statului și respectiv bugetul local și nu au fapte înscrise în cazierul fiscal pentru toate punctele de lucru situate pe raza unor unități administrativ teritoriale diferite;
4. au capacitatea de a asigura contribuția financiară, necesară pentru cofinanțarea cheltuielilor eligibile ale proiectului, finanţarea cheltuielilor neeligibile aferente proiectului, a costurilor suplimentare ce pot apărea în implementare, resursele financiare necesare implementării optime a proiectului, în conformitate cu prevederile legale aplicabile, precum și sustenabilitatea financiară a investiției, respectiv costurile de întreținere, operare și mentenanță a investiției pe toată durata de sustenabilitate a proiectului. Contribuția financiară proprie trebuie să fie constituită fie din resurse proprii, fie din resurse atrase, sub o formă care să nu facă obiectul niciunui alt ajutor de stat/de minimis;
5. nu desfășoară şi nici nu vor desfăşura pe perioada implementării şi sustenabilităţii proiectului activități cu produse care au caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare;
6. nu dețin pagini web care conțin acte sau materiale cu caracter obscen, definite conform Legii nr. 196/2003, republicată cu modificările și completările ulterioare;
7. nu fac obiectul unui ordin de recuperare a unui ajutor de stat/de minimis în urma unei decizii anterioare a Comisiei Europene, a unui furnizor de ajutor, a Consiliului Concurenței sau a unei instanțe de judecată, sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă;
8. nu au legătură cu industria de tutun (producție, distribuție, prelucrare și comerț);
9. nu prevăd clonarea în scopuri reproductive; nu desfășoară activități destinate modificării patrimoniului genetic al ființei umane care ar putea face astfel de schimbări ereditare, activități de creare a embrionilor umani exclusiv în scopul cercetării sau în scopul obținerii de celule stem, inclusiv de către mijloace de transfer nuclear de celule somatice;
10. nu desfășoară şi nici nu vor desfăşura pe perioada implementării şi sustenabilităţii proiectului activități economice de jocuri de noroc (producție, construcție, distribuție, prelucrare, comerț sau software conex);
11. nu desfășoară şi nici nu vor desfăşura pe perioada implementării şi sustenabilităţii proiectului activități economice de comerț sexual;
12. nu desfăşoară şi nici nu vor desfăşura pe perioada implementării şi sustenabilităţii proiectului activităţi care implică animale vii în scopuri experimentale și științifice în măsura în care respectarea „Convenției Consiliului Europei pentru protecția animalelor vertebrate utilizat în scopuri experimentale și în alte scopuri științifice” nu poate fi garantată;
13. nu desfășoară şi nici nu vor desfăşura pe perioada implementării şi sustenabilităţii proiectului activităţi de dezvoltare imobiliară sau financiare, cum ar fi achiziționarea sau tranzacționarea cu instrumente financiare;
14. nu desfășoară şi nici nu vor desfăşura pe perioada implementării şi sustenabilităţii proiectului activități legate de exploatare/extracție, prelucrare, distribuție, depozitare sau arderea combustibililor fosili solizi și a petrolului, precum și investiții legate de extracția gazelor;
15. solicită ajutor de minimis a cărui valoare se încadrează în limitele prevăzute în prezentul ghid;
16. se angajează ca la finalul implementării proiectului să atingă minim 5 dintre criteriile de intensitate digitală, conform Indicelui economiei și societății digitale (DESI 2021).

Atenţie! Cerinţele de mai sus vor face obiectul *Declaraţiei de eligibilitate* care va fi completată

de solicitant şi se va anexa la Cererea de finanţare.

De asemenea, solicitantul trebuie să se angajeze la următoarele:

* să nu încerce să obţină informaţii confidenţiale legate de structura proiectelor depuse sau să influenţeze personalul implicat în evaluarea şi selecţia proiectului;
* să menţină proprietatea bunurilor achiziţionate şi natura activităţii pentru care s-a acordat finanţarea, pe o perioadă de cel puţin 3 ani după data finalizării proiectului şi să asigure exploatarea şi mentenanţa în această perioadă;
* să asigure folosinţa echipamentelor şi aplicaţiilor pentru scopul declarat în proiect;
* să asigure capacitatea operaţională şi administrativă necesare pentru a implementa

proiectul (resurse umane suficiente şi resurse materiale necesare).

(2) Nu se acordă sprijin financiar pentru activitățile realizate de ONG-urile cu activitate economică, care își desfășoară activitatea în următoarele sectoare și/sau care vizează următoarele ajutoare:

a) sectorul pescuitului și al acvaculturii, astfel cum este reglementat de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului, cu modificările şi completările ulterioare;

b) sectorul producției agricole primare;

c) sectorul prelucrării și comercializării produselor agricole, în următoarele cazuri:

(i) atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;

sau

(ii) atunci când ajutoarele sunt condiționate de transferarea lor parțială sau integrală către producătorii primari;

d) ajutoare destinate activităților legate de export către țări terțe sau către state membre, respectiv ajutoarele legate direct de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e) ajutoare condiționate de utilizarea preferențială a produselor naționale față de cele importate;

f) ajutoare pentru facilitarea închiderii minelor de cărbune necompetitive, astfel cum sunt reglementate de Decizia 2010/787/UE a Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive (JO L 336, 21.12.2010, p. 24);

g) sectorul siderurgic, sectorul lignitului, sectorul cărbunelui;

h) sectorul transporturilor, precum și pentru infrastructura conexă, definit conform prevederilor Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

i) sectorul producerii, stocării, transportului și distribuţiei de energie și pentru infrastructurile energetice,

j) sectorul comunicaţiilor în bandă largă;

k) domeniile de activitate și tipurile de activități prevăzute de dispozițiile art. 1 al Regulamentului (UE) nr. 2023/2831 privind aplicarea art. 107 şi art. 108 din Tratatul privind funcţionarea Uniunii Europene ajutorului de minimis, cu modificările și completările ulterioare;

(3) Un solicitant care își desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt menționate la alin. (1) - (2), poate beneficia de finanțare pentru domeniile de activitate eligibile, cu condiția prezentării documentelor contabile care atestă separarea evidenței acestor activități, ca urmare a semnării contractului de finanțare, astfel încât activităţile desfășurate în sectoarele excluse nu beneficiază de ajutoarele acordate.

(4) În cadrul prezentului apel nu se acordă ajutor de minimis pentru achiziția de vehicule de transport rutier de mărfuri.

(5) Nu pot beneficia de facilitățile prevăzute în prezentul apel de proiecte ONG-urile al căror reprezentant legal, la data depunerii aplicației de proiect și pe întreaga perioadă de evaluare, selecție și contractare, se află în următoarele situații:

1. a fost condamnat printr-o hotărâre cu valoare de *res judicata* pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;
2. este subiectul unui conflict de interese, definit în conformitate cu prevederile naționale/unionale în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
3. a indus în eroare cu intenție un Coordonator de reforme și/sau investiții, o Autoritate de management, un Organism intermediar sau o comisie de evaluare și selecție, prin furnizarea de informații incorecte/false în cadrul prezentului apel de proiecte sau derulate pentru finanțare din programele operaționale în oricare dintre perioadele de programare;
4. a încercat să obțină informații confidențiale sau să influențeze comisiile de evaluare și selecție sau furnizorul/administratorul schemei de ajutor de stat pe parcursul procesului de evaluare și selecție a apelului de proiecte sau a altor apeluri de proiecte derulate pentru finanțare din programele operaționale în oricare dintre perioadele de programare.

**1.5.2 Eligibilitatea proiectului**

Un proiect este eligibil dacă scopul şi obiectivele acestuia sunt în conformitate cu obiectivele

specifice ale Investiției I9. *Digitalizarea sectorului organizațiilor neguvernamentale* şi respectă următoarele prevederi:

- scopul proiectului este conform cu scopul acestei investiții;

- proiectul conţine activităţile eligibile – conform prezentului ghid;

- perioada maximă de implementare a unui proiect este de maxim 6 luni de la semnarea contractului de finanţare, dar fără a depăși data de 31.12.2024;

- valoarea finanţării solicitate, precum şi rata de cofinanţare se încadrează în limitele

specificate în prezentul ghid;

- proiectul se implementează pe teritoriul României;

- proiectul respecta principiul neutralităţii tehnologice (nu se favorizează o anumită marcă, soluţie tehnologică, hardware sau software).

Va fi încurajată participarea solicitanților cu un nivel actual de digitalizare scăzut; astfel se va puncta angajamentul ca în urma implementării proiectului, solicitantul să atingă un grad ridicat de digitalizare (cel puțin 5 criterii îndeplinite din cele 12, conform DESI 2021), respectiv să devină o organizație:

* 1. în care mai mult de 50% dintre persoanele angajate folosesc computere cu acces la internet (câte un user diferit pentru fiecare angajat care utilizează computerul);
  2. care utilizează un pachet software ERP pentru a partaja informații între diferite zone funcționale comerciale (pentru activitatea economică a organizației);
  3. care deține viteză maximă de download contractată a celei mai rapide conexiuni de internet la linie fixă de cel puțin 30 Mb/s;
  4. în care vânzările on-line reprezintă mai mult de 1% din veniturile totale și vânzările web către consumatori privați (B2C) mai mult de 10% din vânzările web (raportat la data finalizării proiectului);
  5. utilizează IoT;
  6. utilizează cel puțin o rețea socială (organizațiile care folosesc rețelele sunt considerate cele care au un profil de utilizator, un cont sau o licență de utilizator în funcție de cerințele și tipul de social media; organizațiile care plătesc exclusiv pentru postarea de reclame (anunțuri banner) fie direct către proprietarul rețelei sociale (de exemplu, Facebook, Twitter etc.), fie indirect prin intermediul întreprinderilor care oferă servicii online pentru postarea automată a mesajelor publicitare pe rețelele sociale (de exemplu, SoKule etc.) sunt excluse pentru acest criteriu);
  7. utilizează CRM;
  8. cumpără servicii cloud computing sofisticate sau intermediare (este un model care permite oricând, convenabil și/sau la cerere acces prin rețea la un grup partajat de resurse de calcul configurabile - de ex. rețele, servere, stocare, aplicații și servicii - care pot fi rapid furnizate și lansate cu un efort minim de management sau cu o interacțiune minimă de la un furnizor de servicii. Există trei modele de servicii de servicii de cloud computing: Software ca serviciu (SaaS), Platformă ca serviciu (PaaS) și Infrastructură ca un serviciu (IaaS));
  9. utilizează tehnologia de AI;
  10. cumpără servicii de cloud computing utilizate pe internet;
  11. realizează vânzări prin comerț electronic de cel puțin 1% din total vânzări (în vânzările de bunuri sau servicii prin comerț electronic, comanda este plasată prin site-uri web, aplicații sau mesaje de tip EDI prin metode special concepute pentru a primi comenzi. Plata se poate face online sau offline. Comerțul electronic nu include comenzile scrise prin e-mail);
  12. utilizează două sau mai multe rețele sociale[[1]](#footnote-1).
  13. **Alocarea apelului de proiecte**

**1.6.1**Bugetul total estimat este de **9 milioane euro[[2]](#footnote-2).**

Cursul RON/EUR utilizat în cadrul apelului de proiecte va fi cursul InforEuro din luna ianuarie 2024, respectiv 1 euro = 4.9753 lei.

**1.6.2 Valoarea minimă și maximă a finanțării nerambursabile alocate per proiect**

1. În cadrul prezentului apel, valoarea finanțării nerambursabile ce poate fi acordată pentru un proiect este de minimum 25.000 euro și maximum 70.000 euro, sumele menționate fiind calculate în lei la cursul de schimb Inforeuro valabil la data lansării apelului de proiecte, cu respectarea regulilor de cumul aplicabile.
2. Valoarea finanțării nerambursabile se va determina în funcție de gradul de digitalizare a ONG-ului la finalizarea perioadei de implementare a proiectului, conform DESI (2021), astfel:
   * 25.000 și 40.000 euro pentru îndeplinirea a cel puțin 5 criterii DESI;
   * 40.001 și 55.000 euro pentru îndeplinirea a cel puțin 7 criterii DESI;
   * 55.001 și 70.000 euro pentru îndeplinirea a cel puțin 9 criterii DESI.
3. Valoarea finanțării nerambursabile, acordată ca ajutor de minimis pe un proiect, se va încadra în plafonul de minimis de 300.000 Euro, calculat la cursul de schimb InforEuro valabil la data acordării ajutorului și cu respectarea condițiilor de cumul aplicabile ajutorului de minimis. Beneficiarul va asigura din surse proprii o ***cofinanțare de minim 5% din valoarea cheltuielilor eligibile*** aferente ajutorului de minimis.
   1. **Calendar orientativ al apelului de proiecte**

* *01.03.2024 – 15.04.2024 – etapă depunere proiecte;*
* *16.04.2024 – 31.05.2024 – etapă evaluare proiecte;*
* *01.06.2024 – 30.06.2024 - etapă încheiere contracte.*
  1. **Indicatorii apelului de proiecte**

Indicatorii se împart în două categorii:

* Indicatori prestabiliți (de realizare și de rezultat), reprezentați de indicatorii de program (care sunt asociați PNRR).
* Indicatori suplimentari, care sunt indicatori specifici ai proiectului.

Atât indicatorii prestabiliți, cât și indicatorii suplimentari sunt de două tipuri:

* indicatori de realizare, referitori la activitățile care sunt finanțate și a căror valoare țintă se măsoară la sfârșitul perioadei de implementare,
* indicatori de rezultat, care reprezintă rezultatele directe/avantajele pe care le obțin beneficiarii și a căror valoare se măsoară la sfârșitul perioadei de sustenabilitate, conform contractului de finanțare.

|  |  |  |
| --- | --- | --- |
| Indicator | Unitate de măsură  (Număr) | Valoarea țintă |
| 1. **Indicatori prestabiliți de realizare** | | |
| a.1. Număr de beneficiari care  sunt sprijiniți în vederea transformării digitale a organizației prin investiții în infrastructura digitală. |  |  |
| a.2. Număr de cursuri dedicate competențelor digitale ale personalului (angajați și voluntari) în ceea ce privește furnizarea de servicii la distanță beneficiarilor, astfel: |  |  |
| * număr de angajați care finalizează cursuri/programe de competențe digitale) |  |  |
| * număr de voluntari care finalizează cursuri/programe de competențe digitale) |  |  |
| a.3. Număr de platforme și soluții CRM dezvoltate ca urmare a implementării proiectului. |  |  |
| **Indicatori prestabiliți de rezultat: N/A** | | |
| **B. Indicatori suplimentari de realizare** | | |
| **b.1. Numărul de criterii de intensitate digitală, conform Indicelui economiei și societății digitale (DESI 2021), ca urmare a implementării proiectului de trabsformare digitală (minim 5 criterii DESI).** |  |  |
| **Indicatori suplimentari de rezultate:** |  |  |
| c.1. Creșterea conștientizării despre problemele și soluțiile pe care ONG-ul le adresează, ca urmare a implementării proiectului de transformare digitală, la finalul perioadei de sustenabilitate: |  |  |
| * Numărul de voluntari și donatori contactați sau obținuți prin canalele de social media ale organizației; |  |  |
| * Număr de parteneri și colaboratori contactați sau obținuți prin canalele de social media ale organizației. |  |  |
| c.2. Evoluția gradului de digitalizare al solicitantului prin creșterea numărului cu minim 1 criteriu DESI în perioada de sustenabilitate, în plus față de momentul finalizării proiectului (numărul de criterii DESI suplimentare). |  |  |

**ATENȚIE!**

* Numărul de criterii de intensitate digitală, conform Indicelui economiei și societății digitale (DESI) atins la finalizarea implementării proiectului (minim 5 criterii DESI), trebuie menținut pe toată durata de sustenabilitate a proiectului.
* Beneficiarul are obligația de a prezenta, la Cererea de transfer finală, Raportul tehnic IT care va certifica faptul că implementarea proiectului a condus la îndeplinirea numărului de criterii DESI asumate prin proiect, în caz contrar, cererea de transfer finală nu va fi acceptată la plată.
* În situaţia în care proiectul nu realizează integral indicatorii asumaţi, finanţarea nerambursabilă acordată va fi redusă proporţional, cu excepţia cazurilor temeinic justificate.
  1. **Obiectivele proiectului**

Prin prezentul apel se oferă sprijin pentru transformarea digitală a sectorului ONG (pentru activitățile fără scop patrimonial și pentru activitățile economice ale acestora), dezvoltarea de platforme și soluții CRM (gestionarea relațiilor cu grupurile țintă și cu clienții) și creșterea nivelului de alfabetizare digitală a lucrătorilor și voluntarilor din cadrul organizațiilor.

Prezentul apel de proiecte va contribui la îndeplinirea principiilor privind pilonul social european, inclusiv facilități pentru persoane cu dizabilități, respectiv:

• Educație, formare profesională și învățare pe tot parcursul vieții;

• Egalitatea de gen;

• Egalitatea de șanse;

• Locuri de muncă sigure și adaptabile;

• Informații despre condițiile de angajare și protecția în caz de concediere;

• Un mediu de lucru sănătos, sigur și adaptat și protecția datelor;

• Incluziunea persoanelor cu dizabilități.

În etapa de contractare a proiectelor, aplicanții vor actualiza declarația de angajament prin care se angajează să adere la un set de principii ale Pilonului european al drepturilor sociale. În perioada de implementare a proiectului și în perioada de sustenabilitate, se va monitoriza modul în care principiile asumate sunt respectate.

# AJUTOR DE STAT/ DE MINIMIS

## Tipuri de măsuri de ajutor de stat/ de minimis

1. În cadrul prezentului apel se aplică a Schemă de **ajutor de minimis**, cu respectarea prevederilor **Regulamentului (UE) nr. 2023/2831** privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, denumit în continuare ajutor de minimis.
2. Schema de ajutor de minimis aprobată prin **OMIPE nr..../........** se aplică pe teritoriul României, în toate regiunile de dezvoltare, și anume Nord-Est, Sud-Est, Sud Muntenia, Sud-Vest Oltenia, Vest, Nord-Vest, Centru și București-Ilfov.

## Condițiile specifice pentru acordarea ajutoarelor de minimis

(1) Ajutorul de minimis se acordă sub formă de finanțare nerambursabilă pentru categoriile de cheltuieli eligibile menționate în cuprinsul prezentului ghid. Respectarea plafonului de minimis are în vedere o întreprindere unică, așa cum este aceasta definită anterior.

(2) Valoarea totală a ajutoarelor de minimis acordate unei întreprinderi unice nu trebuie să depășească ***300 000 EUR pentru o perioadă de 3 ani***. Aceste plafoane se aplică indiferent de forma ajutoarelor de minimis sau de obiectivul urmărit prin acestea și indiferent dacă ajutorul acordat de statul membru este finanțat în totalitate sau parțial din resurse cu originea în Uniune.

(3) Finanțarea nerambursabilă maximă acordată în cadrul acestui apel de proiecte este de maxim 95% din valoarea cheltuielilor eligibile prevăzute în prezentul ghid, cu respectarea plafonului de minimis per întreprindere unică prevăzut la alin. (2).

(4) Valoarea ajutorului va fi exprimată sub formă de grant, ca sumă brută înainte de deducerea taxelor sau a altor obligații fiscale.

(5) În cazul în care, prin acordarea unor noi ajutoare de minimis, s-ar depăși plafonul maxim, întreprinderea poate beneficia, dacă solicită acest lucru, de prevederile schemei de ajutor de minimis doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon.

(6) În cazul fuziunilor sau al achizițiilor, pentru a se stabili dacă orice nou ajutor de minimis acordat întreprinderii noi sau întreprinderii care achiziționează depășește plafonul prevăzut la alineatul (2), se iau în considerare toate ajutoarele de minimis anterioare acordate oricăreia dintre întreprinderile care fuzionează. Ajutoarele de minimis acordate legal înainte de fuziune sau achiziție rămân legale.

(7) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de ele, aceasta fiind, în principiu, întreprinderea care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului propriu al noilor întreprinderi la data efectivă a separării.

(8) Ajutoarele de minimis se consideră acordate la data semnării contractului de finanțare, indiferent de data la care ajutoarele de minimis se plătesc întreprinderii respective.

(9) Pentru respectarea regulilor de cumul, solicitantul ajutorului de minimis va prezenta o declarație de eligibilitate, pe propria răspundere, în care va menționa informațiile referitoare la orice alt ajutor de minimis primit sau solicitat de acesta și de întreprinderile cu care formează, împreună, o întreprindere unică, în ultimii 3 ani. Pentru orice modificare survenită între momentul semnării declarației și data semnării contractului de finanțare solicitantul ajutorului va notifica MIPE în ziua semnării contractului de finanţare, însă înainte de semnarea acestuia.

10) Ajutoarele de minimis acordate în cadrul prezentului apel pot fi cumulate cu ajutoarele de minimis acordate în conformitate cu REGULAMENTUL (UE) 2023/2832 al Comisiei în limita plafonului stabilit în regulamentul respectiv.

# ELIGIBILITATEA CHELTUIELILOR

## Baza legală pentru stabilirea eligibilității cheltuielilor:

* ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Hotărârea nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

## Cheltuielile sunt eligibile dacă îndeplinesc următoarele condiții cumulative:

1. să fie în conformitate cu prevederile Planului Național de Redresare și Reziliență, Componenta C9. Suport pentru sectorul privat, cercetare, dezvoltare și inovare, INVESTIȚIA I3. Scheme de ajutor pentru sectorul privat;
2. sunt angajate în perioada de implementare a proiectului, cu excepția cheltuielilor cu achiziția semnăturii electronice și achiziția serviciilor de consiliere/analiză pentru identificarea soluțiilor tehnice de care are nevoie ONG-ul, care au fost efectuate începând cu data de 1 februarie 2020 și până la momentul semnării contractului de finanțare;
3. sunt prevăzute în bugetul proiectului;
4. sunt proporționale/rezonabile și necesare pentru implementarea proiectului;
5. sunt efectuate exclusiv în scopul atingerii obiectivelor și rezultatelor proiectului, justificate în concordanță cu principiile bunei gestiuni financiare, în special în ceea ce privește economia și eficiența;
6. sunt identificabile și verificabile;
7. să respecte prevederile legislaţiei Uniunii Europene şi naţionale aplicabile.
   1. **Categoriile de cheltuieli eligibile**

(1) Cheltuieli eligibile sub incidența ajutorului de minimis sunt următoarele:

* 1. cheltuieli privind consultanța pentru întocmirea documentației în vederea obținerii finanțării (servicii de consiliere/analiză pentru identificarea soluțiilor tehnice de care are nevoie ONG-ul, cu condiția ca soluțiile tehnice identificate și descrise în documentația tehnică realizată, să facă obiectul investițiilor din cadrul proiectului aferent cererii de finanțare) și pentru implementarea proiectului, în procent de **maximum 5%** din valoarea totală eligibilă a proiectului. Această activitate poate fi efectuată înainte de semnarea acordului de finanțare.

Furnizorii de servicii de consultanță eligibili în cadrul apelului de proiecte pot fi numai organizații furnizoare de consultanță care au dreptul legal de a desfășura acest tip de activitate, respectiv au activitatea de consultanță în statut sau sunt întreprinderi care au ca activitate autorizată. Societățile care furnizează servicii de consultanță nu pot avea calitatea de furnizori pentru alte cheltuieli eligibile în cadrul programului.

* 1. cheltuieli privind investițiile în infrastructura digitală a ONG-urilor: achiziţionarea de echipamente TIC şi periferice (server, calculatoare personale tip desktop/portabile, monitoare, echipamente de reţea, echipamente periferice, etc.), dezvoltarea de aplicații software dedicate sectorului ONG (soluții de management financiar, administrarea resurselor umane, managementul voluntarilor, managementul și retenția donatorilor etc) **– cheltuială obligatorie**;
  2. cheltuieli privind participarea la programe de dezvoltare a competențelor digitale (programe furnizate de instituții/organizații de formare/formatori specializați în domeniu), ale personalului și voluntarilor, în scopul furnizării de servicii la distanță adresate beneficiarilor organizației, în valoare eligibilă de maxim 750 lei/persoană **– cheltuială obligatorie**;
  3. cheltuieli cu serviciile de dezvoltarea de platforme și soluții CRM (gestionarea relațiilor cu clienții) și participarea angajaților la programe de formare/ instruire privind gestionarea de platforme și soluții CRM, în valoare eligibilă de maxim 1.000 lei/persoană **– cheltuială obligatorie**;
  4. cheltuieli privind achiziția de active necorporale: licențe (achiziţionarea licenţelor software pentru server, licenţelor necesare operării calculatoarelor personale tip desktop/portabile, licenţelor software antivirus precum şi pachetelor software tip office), alte programe informatice în scopul transformării digitale a organizației;
  5. cheltuieli aferente achiziționării și/sau dezvoltării și/sau adaptării aplicațiilor/licențelor software, cheltuieli pentru configurarea și implementarea bazelor de date, migrarea și integrarea diverselor structuri de date existente, pentru gestiune financiară, gestiunea furnizorilor, resurse umane, logistică, cheltuieli pentru implementarea RPA (Robotic Process Automation), ERP (Enterprise Resource Planning), CRM (Customer Relationship Mangement), pentru sisteme IoT (Internet of Things) și AI (Artificial Intelligence), tehnologii blockchain, soluții E-Commerce etc. și integrarea acestora în BTP (Business Technology Platform), acolo unde este cazul;
  6. cheltuieli privind realizarea/modernizarea reţelei LAN necesară pentru implementarea proiectului (în interiorul clădirii unde se implementează proiectul şi între corpuri de clădire - dacă aparţin aceluiaşi solicitant şi sunt la aceeaşi adresă poştală);
  7. cheltuieli aferente achiziționării/dezvoltării unui website de prezentare a ONG-ului ;
  8. cheltuieli aferente achiziționării/închirierii, pe perioada de implementare a proiectului, a unui nume de domeniu nou;
  9. cheltuieli cu servicii de trecere a arhivelor din analog/dosare/hârtie în digital indexabil;
  10. cheltuieli aferente achizițiilor de servicii de tip Cloud Computing pe perioada de implementare a proiectului;
  11. cheltuieli aferente achiziționării de servicii pentru consolidarea securității cibernetice aplicabile pentru software/găzduire/rețele, pe perioada de implementare a proiectului;
  12. cheltuieli privind achiziţionarea de aplicaţii informatice specifice pentru persoanele cu dizabilităţi în scopul creșterii nivelului de accesibilizare a serviciilor digitale pentru persoanele vulnerabile;
  13. cheltuieli aferente achizițiilor de servicii de tip Cloud Computing (Software ca serviciu (SaaS), Platformă ca serviciu (PaaS) și Infrastructură ca un serviciu (IaaS)) și de stocare a datelor, biblioteci sau alte servicii conexe.
  14. cheltuieli cu serviciile pentru auditare tehnică IT (elaborare raport tehnic IT); Entitățile care furnizează astfel de servicii nu pot avea calitatea de furnizori și pentru alte cheltuieli eligibile în cadrul unui proiect – **cheltuială obligatorie**, în procent de **maxim 5% din valoarea proiectului**;
  15. Cheltuielile cu resursele umane implicate în managementul de proiect (în procent de **maxim** **10% din valoarea eligibilă**).

(2) Cheltuielile cu resursele umane se stabilesc proporțional cu timpul efectiv alocat activităților în proiectul de cercetare și dezvoltare și includ remunerația netă și contribuțiile/taxele aferente.

|  |
| --- |
| **ATENȚIE! achiziția de echipamente (hardware) este eligibilă în valoare maximă de 1/3 din bugetul total eligibil al proiectului.** |

1. Cheltuielile prevăzute la alin. (1) lit. b) și c) nu pot depăși, cumulat, **50% din valoarea eligibilă a proiectului**.
2. Cheltuieli cu activitățile obligatorii de informare și publicitate, ce derivă exclusiv din Manualul de identitate vizuală privind operațiunile finanțate din Mecanismul de Rederesare și Reziliență, definite în conformitate cu prevederile art. 34 din Regulamentul (UE) nr. 2021/241 de instituire a Mecanismului de Rederesare și Reziliență, cu modificările și completările ulterioare, vor fi suportate de beneficiar.
3. Beneficiarii care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectului după această perioadă (art. 24. Alin. 4 din ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare).

**3.4. Alte precizări privind cheltuielile eligibile**

(1) Activele necorporale sunt eligibile dacă îndeplinesc următoarele condiții:

* sunt utilizate exclusiv în cadrul întreprinderii care primește ajutorul;
* sunt active amortizabile;
* sunt achiziționate în condițiile pieței de la terți care nu au legătură cu cumpărătorul (întreprinderea care primește ajutorul);
* sunt incluse în activele întreprinderii timp de cel puțin trei ani.

(2) Valoarea TVA aferentă cheltuielilor eligibile, în cazul în care nu sunt cheltuieli deductibile, este suportată din bugetul de stat, în conformitate cu art. 13, alin.(1) lit. b) din OUG nr. 124/2021.

* 1. **Categorii de cheltuieli neeligibile**

- alte cheltuieli care nu se încadrează în categoria cheltuielilor eligibile descrise mai sus;

- cheltuielile privind costuri administrative;

- echipamente second-hand;

- cheltuieli financiare, respectiv prime de asigurare, taxe, comisioane, rata și dobânzi aferente creditelor;

- contribuția în natură;

- achiziții în regim de leasing;

- achiziția de terenuri/clădiri;

- achiziţia de echipamente şi autovehicule sau mijloace de transport;

- amenzi, penalităţi, cheltuieli de judecată şi cheltuieli de arbitraj;

-cheltuielile efectuate peste plafoanele și intensitățile specifice ajutoarelor de minimis.

# SUSTENABILITATEA INVESTIȚIEI

(1) Sustenabilitatea proiectului se întinde pe o perioadă de 3 ani din momentul finalizării implementării proiectului.

(2) Raportul de sustenabilitate al beneficiarului, care va prezenta stadiul investiției și gradul de realizare a indicatorilor în perioada de sustenabilitate a proiectului, va fi transmis către MIPE anual, pentru anul scurs, în termen de 10 zile lucrătoare de la depunerea bilanțului la organele de administrare fiscală, începând cu anul următor finalizării proiectului.

(2) Raportul de sustenabilitate al beneficiarului va conține cel puțin următoarele tipuri de date și informații privind:

* + modificări ale statutului și datelor de identificare a beneficiarului, dacă este cazul;
  + modul și locul de utilizare a echipamentelor și bunurilor achiziționate în cadrul proiectului;
  + gradul de realizare a indicatorilor suplimentari;
  + modul de respectare a principiului de a nu prejudicia în mod semnificativ obiectivele de mediu în înțelesul articolului 17 din Regulamentul (UE) 2020/852 (principiul de «a nu prejudicia în mod semnificativ»).

# COMPLETAREA CERERILOR DE FINANTARE

* 1. **Cererea de finanțare**

Cererea de finanțare (inclusiv anexele la cererea de finanțare) completată de către solicitant, face obiectul verificării eligibilității solicitantului, precum și a proiectului, pe baza criteriilor enumerate în continuare.

Criteriile de eligibilitate trebuie respectate atât la momentul depunerii proiectului, contractării, implementării, precum și pe perioada de sustenabilitate a proiectului, în condițiile stipulate de prezentul ghid.

Pentru verificarea acestor criterii se va folosi Grila de verificare a conformității administrative și eligibilității (CAE), prezentată în Anexa 4 la prezentul ghid.

**- Cererea de finanțare, însoțită de anexele acesteia,** se încarcă în aplicația electronică proiecte.pnrr.gov.ro.

**- Anexele la cererea de finanțare reprezintă** setul de documente completate sau, după caz, scanate, salvate în format .pdf, semnate digital și încărcate în aplicația electronică.

Anexele/documentele obligatorii a fi încărcate:

* Declarație de eligibilitate;
* Declarație de angajament;
* Certificatul de înscriere în Registrul Asociaţiilor şi Fundaţiilor;
* Bilanțul contabil pentru anul 2022 depus și înregistrat la Ministerul Finanțelor;
* Actele de constituire (Actul Constitutiv şi Statut); locaţiile implementării proiectului trebuie să se regăsească în actele de constituire. În cazul în care locaţia/locaţiile de implementare a proiectului nu se regăsesc în actele de constituire, se pot solicita documente suplimentare;
* Actul de împuternicire în cazul în care cererea de finanţare nu este semnată de reprezentantul legal al solicitantului, ci de o persoană împuternicită. Poate fi anexat orice document administrativ emis de reprezentantul legal în acest sens, cu respectarea prevederilor legale. În cazul în care există un act de împuternicire, toate documentele din dosarul cererii de finanţare trebuie completate şi semnate de către împuternicit;
* Declarație privind eligibilitatea TVA;
* Consimțământ privind prelucrarea datelor cu caracter personal;
* Declarație privind evitarea conflictelor de interese, a fraudei, corupției și a dublei finanțări;
* Declarație privind respectarea principiului DNSH însoțită de autoevaluarea privind respectarea principiului DNSH;
* Declarație pe propria răspundere cu privire la respectarea regulii cumulului ajutoarelor de minimis;
* Declarația privind obligația ca la sfârșitul duratei de viață a echipamentelor achiziționate, acestea se vor recicla;
* Declarația privind criteriile de intensitate digitală, conform Indicelui economiei și societății digitale (DESI 2021);
* Hotărârea organelor de conducere de aprobare a proiectului şi a cheltuielilor legate de proiect, atât a valorii totale a proiectului, cât şi a cofinanţării proprii. Trebuie menţionată denumirea proiectului, în conformitate cu cea a proiectului înregistrat;
* Documentul cu privire la beneficiarii reali, în înțelesul articolului 3 punctul 6 din Directiva (UE) 2015/849 a Parlamentului European și a Consiliului, așa cum sunt ele reglementate de obligațiile impuse de art. 22 alin. 2 lit. d) din Regulamentul (UE) 2021/241 al Parlamentului European și al Consiliului, în conformitate cu prevederile capitolului 11 BENEFICIARUL REAL.

|  |
| --- |
| Documentele anexate la cererea de finanțare vor fi transmise în format pdf. sub semnătură electronică extinsă certificată a reprezentantului legal /persoanei împuternicite, după caz. Documentele anexate vor fi scanate/atașate integral, denumite corespunzător, ușor de identificat și lizibile. |

* 1. Documentația tehnico-economica necesară, condiții minime (SF/DALI/Analiza oportunitate)

*Nu este cazul.*

* 1. Actualizarea documentației tehnico-economice existente (dacă este cazul)

*Nu este cazul.*

* 1. Capacitatea instituțională

Aplicanții vor descrie în Cererea de finanțare capacitatea instituțională a solicitantului, astfel:

- capacitatea administrativă: se prezintă informații referitoare la echipa de implementare a proiectului, competențele persoanelor care formează echipa, rolul fiecărei persoane în cadrul proiectului, poziția ocupată;

- capacitatea financiară: se demonstrează că solicitantul este în măsură să asigure lichiditățile necesare pentru o finanțare adecvată a proiectului, care să aibă ca rezultat implementarea cu succes a acestuia și funcționarea în viitor;

- capacitatea tehnică: se va descrie un rezumat al expertizei tehnice a solicitantului necesară pentru derularea proiectului, inclusiv precizarea numărului persoanelor cu o astfel de expertiză disponibile în cadrul organizației precum și cele alocate în cadrul proiectului;

- capacitatea juridică: se va descrie statutul juridic al solicitantului care permite implementarea proiectului, precum și capacitatea sa de a întreprinde acțiuni legale, dacă este necesar.

* 1. Elaborarea bugetului

Pentru justificarea bugetului propus, cererea de finanțare va fi însoțită de documente justificative pentru fiecare tip de cost (minim 2 devize/contracte similare/oferte de preţ, etc.);

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului se va ține cont de eventualele proceduri de achiziție şi de durata acestora. Planificarea propusă se va transforma ulterior în calendar al cererilor de transfer ce vor fi anexe la contractul de finanțare.

|  |
| --- |
| ***ATENȚIE!***  *Bugetul proiectului din cadrul Cererii de finanțare va fi defalcat pe linii bugetare, elemente de cost, cu valori unitare și se va evidenția în mod obligatoriu bugetul total.* |

* 1. Limba utilizată în completarea cererii de finanțare

Limba utilizată în completarea cererii de finanțare este limba română.

* 1. Semnarea cererii de finanțare și a documentelor anexate

Pentru transmiterea cererilor de finanțare prin aplicația informatică, semnătura electronică extinsă a reprezentantului legal/persoanei împuternicite trebuie să fie certificată în conformitate cu prevederile legale în vigoare.

# EVALUAREA ȘI SELECȚIA PROIECTELOR

Cererile de finanțare și anexele se transmit obligatoriu prin platforma pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>.

Ulterior depunerii, cererile de finanțare vor intra într-un sistem competitiv de verificare și selecție, cu condiția întrunirii criteriilor de conformitate administrativă și eligibilitate, respectiv, cu încadrarea în valoarea alocată.

Procesul de evaluare și selecție constă în parcurgerea următoarelor etape:

- **etapa de evaluare** tehnică și financiară a propunerii de proiect;

- **etapa de verificare** a conformității administrative și a eligibilității solicitantului, respectiv a proiectului;

- **etapa de selecție** a propunerilor de proiect care vor beneficia de sprijin financiar nerambursabil.

## Etapa de evaluare

* + 1. **Evaluarea tehnică și financiară a propunerii de proiect (ETF)**

Evaluarea criteriilor se va realiza conform grilei de evaluare tehnică și financiară.

Se vor finanța propunerile de proiecte care au obținut un punctaj total **≥ 50 de puncte**, în limita bugetului alocat.

Cererile de finanțare se vor selecta la finanțare în funcție de ordinea punctajului descrescător obținut pe baza criteriilor de punctare prezentate mai jos.

|  |  |  |
| --- | --- | --- |
| **Nr.**  **crt.** | **Criterii și subcriterii** | **Punctaj** |
| **1.** | **Relevanța proiectului pentru transformarea și coerența digitală** | **Maxim 30 puncte** |
| 1.1 | Proiectul propus contribuie la creșterea nivelului de accesibilizare a serviciilor digitale furnizate de către cel de-al treilea sector către persoanele vulnerabile din perspectiva competențelor digitale (persoane cu dizabilități sau cerințe speciale, persoane vârstnice ș.a.) – 10 p; | 10 p |
| 1.2 | **Câte tehnologii de intensitate digitala va utiliza în plus solicitantul, după implementarea proiectului, față de numărul de tehnologii digitale utilizate înainte de depunerea cererii de finanțare? (maximum 10 puncte)**   1. ≥ 5 (10 puncte) 2. 4 (8 puncte) 3. 3 (6 puncte) 4. 2 (2 puncte) 5. 1 (1 puncte) | Max. 10 p |
| 1.3 | Impactul implementării proiectului de digitalizare asupra activităţii şi dezvoltării solicitantului  Necesitatea implementării proiectului pentru transformarea digitală a organizaţiei nu este justificată clar, fara precizarea impactului anticipat – 0 p;  Necesitatea implementării proiectului pentru transformarea digitală a organizaţiei şi impactul anticipat sunt clar justificate – 5 p. | Max. 5 p |
| 1.4 | Sporirea **competențelor digitale ale personalului** în ceea ce privește furnizarea de servicii la distanță beneficiarilor organizației:   * Peste 50% dintre angajați formați – 3 p * Între 25% și până la 50% - 1 p | Max. 3 p |
| 1.5 | Sporirea **competențelor digitale ale voluntarilor** în ceea ce privește furnizarea de servicii la distanță beneficiarilor organizației:   * 5 sau mai mulți voluntari 2 p * 2 voluntari – 1 p | Max. 2 p |
| **2.** | **Metodologia și fezabilitatea proiectului** | **Maxim 15 puncte** |
| **2.1** | Proiectul este realist din punct de vedere a graficului de activități. Există corelare între activități, calendarul activităților și planificarea achizițiilor publice – 5 p; | 5 p |
| 2.2 | Perioada estimată pentru demararea procedurilor de achiziţie din cadrul proiectului, aferente celor trei tipuri de obiective în raport cu data semnării contractului de finanțare:     * Solicitantul estimează demararea procedurilor de achiziţie în termen de peste 2 luni de la semnarea contractului de finanţare – 1 p; * Solicitantul estimează demararea procedurilor de achiziţi în termen de 1 lună - 2 luni de semnarea contractului de finanţare – 2 p; * Solicitantul estimează începerea achiziţiilor în maxim 1 lună de la semnarea contractului de finanţare – 5 p. | 5 p |
| 2.3 | Soluţia tehnică   * Soluţia tehnică propusă prin proiect nu este adecvată scopului/ obiectivelor proiectului – 0 p; * Soluţia tehnică propusă prin proiect răspunde parţial scopului/ obiectivelor acestuia – 3 p; * Soluţia tehnică propusă prin proiect răspunde în totalitate scopului/ obiectivelor proiectului – 5 p. | 5 p |
| **3.** | **Sustenabilitatea proiectului** | **Maxim 10 puncte** |
| 3.1 | Solicitantul descrie modalitatea de îmbunătățire a activităților organizației și a rezultatelor acestora în perioada de sustenabilitate, ca urmare a implementării activităților proiectului de transformare digital – 3 p | 3 p |
| 3.2 | Solicitantul descrie resursele financiare (sursele de finanțare) precum și resursele umane necesare susținerii activităților organizației în procesul de transformare digitală după finalizarea perioadei de implementare a proiectului – 3 p | 3 p |
| 3.3 | Evoluția gradului de digitalizare al solicitantului prin creșterea numărului cu minim 1 criteriu DESI în perioada de sustenabilitate în plus față de momentul finalizării proiectului – 4 p | 4 p |
| **4.** | **Bugetul proiectului** | **Maxim 10 puncte** |
| 4.1 | Costurile prevăzute sunt justificate și corelate cu activitățile propuse pentru digitalizare – 5 p; | 5 p |
| 4.2 | Costurile prevăzute sunt economice (rezonabile) și fundamentate corespunzător (spre exemplu prin oferte de preț/cataloage/ website-uri/orice alte surse verificabile - cel puțin 2 surse) – 5 p. | 5p |
| **5.** | **Capacitatea de implementare** | **Maxim 15 puncte** |
| 5.1 | Experienţa anterioară relevantă a solicitantului (oricând în perioada 01.01.2021-prezent) în implementarea proiectelor finanţate din surse atrase:    Solicitantul nu are experienţă în domeniul managementului de proiecte finanţate din surse atrase - 1 p;    Solicitantul are experienţă în managementul proiectelor finanţate din surse atrase (minim 2 proiecte) – 2 p;  Solicitantul are experienţă de calitate, demonstrabilă (prin detalii clare şi relevante), în managementul proiectelor finantate din alte surse (minim 3 proiecte) – 5 p. | 5 p |
| 5.2 | Asigurarea resurselor umane din punct de vedere calitativ și cantitativ necesare pentru implementarea proiectului:   * Solicitantul deține resursele umane cu experiență relevantă care să îndeplinească funcțiile necesare implementării corespunzătoare a proiectului – 10 p * Solicitantul nu deține/deține parțial dar va coopta resursele umane cu experiență relevantă care să îndeplinească funcțiile necesare implementării corespunzătoare a proiectului – 5 p   *Se probează cu CV-uri și extrase Revisal* | 10 p |
| **6** | **Alocarea de fonduri pentru digitalizare** | **Maxim 20 puncte** |
| 6.1 | **Raportul dintre cuantumul finanțării nerambursabile solicitate și media Veniturilor totale înregistrată în anii fiscali 2021 și 2022: (maximum 10 puncte)**   1. ≤ 0,3 (10 puncte) 2. > 0,3 și ≤ 0,4 (7 puncte) 3. > 0,4 și ≤ 0,5 (5 puncte)   > 0,5 (1 punct) | Max. 10 |
| 6.2 | **Rata activelor necorporale (digitalizare) deținute de solicitant:** este indicatorul care urmărește alocarea de fonduri de către solicitanți pentru achiziția de active destinate digitalizării iar din perspectiva apelului de proiecte urmărește să faciliteze accesul la fonduri externe nerambursabile pentru acele categorii de solicitanți pentru care gradul de digitalizare este destul de scăzut.  Rata activelor necorporale (digitalizare) se determină cu formula:  **Unde:**  – rata activelor necorporale (digitalizare) deținute de companie determinată pe baza situațiilor financiare depuse de solicitanți la Ministerul Finanțelor;  – reprezintă soldul activelor necorporale (digitalizare) deținute de solicitant potrivit situațiilor financiare depuse la Ministerul Finanțelor, în anul 2022, respectiv valoarea înscrisă la rândul 01 - IMOBILIZĂRI NECORPORALE din formularul de bilanț F10 - pag. 1, depus la Ministerul Finanțelor;  – reprezintă soldul activelor totale (Active imobilizate+Active circulante+Cheltuieli in avans) deținute de solicitant pe baza situațiilor financiare depuse la Ministerul Finanțelor, pe anul 2022;  **Punctaj acordat**: 10 de puncte  **Modalitatea de acordare a punctajului**:   * Pentru rata activelor necorporale (digitalizare) cu valori cuprinse între se acordă un punctaj fix = 5 puncte; * Pentru Rata activelor necorporale (digitalizare) cu valori cuprinse între ∈(5%-10%) punctajul se acordă astfel: * Pentru Rata activelor necorporale (digitalizare) cu valori ≥10% punctajul este 0 (zero) ;   **Unde:**  – numărul de puncte pentru indicatorul rata activelor necorporale (digitalizare);  – valoarea ratei activelor de digitalizare determinată pe baza situațiilor financiare depuse de solicitanți la Ministerul Finanțelor pentru anul 2022. | Max. 10 |
| **Total 100 puncte.** | | |

**6.1.2. Verificarea conformității administrative și a eligibilității (CAE)**

În această etapă se vor analiza și verifica respectarea criteriilor de conformitate administrativă și de eligibilitate.

Verificarea conformității administrative și a eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

Pentru verificarea conformității administrative a propunerii de proiect este necesară îndeplinirea următoarelor condiții:

- cererea de finanțare împreună cu toate documentele însoțitoare au fost încărcate electronic, în cadrul platformei informatice proiecte.pnrr.gov.ro, până la termenul limită de depunere precizat în apelul de proiecte;

- cererea de finanțare are completate toate câmpurile (unde nu există informații sau nu se aplică se scrie “nu este cazul” sau „-”);

- toate documentele însoțitoare solicitate respectă cerințele și modelele din cadrul prezentului Ghid Specific;

- pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare administrative și a eligibilității. În caz contrar, propunerea este respinsă.

În cazul constatării unor informații lipsă/neclarități față de cele depuse de către solicitant Ministerul Investițiilor și Proiectelor Europene poate transmite o solicitare de clarificare/completare asupra cererii de finanțare și/sau a anexelor acesteia. La solicitarea de clarificare, solicitantul trebuie să răspundă în termenul maxim de 3 zile lucrătoare, prin platforma electronică proiecte.pnrr.gov.ro.

În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport și/sau declarații, Ministerul Investițiilor și Proiectelor Europene poate solicita clarificări cu scopul ca documentația să fie completată, corectată și informațiile corelate.

Grila de verificare a conformității administrative, a eligibilității solicitantului și a eligibilității proiectului se regăsește în Anexa 4 la prezentul ghid.

|  |
| --- |
| ATENȚIE!   * Proiectele depuse în platforma proiecte.pnrr.gov.ro pentru care Cererea de finanțare nu a fost încărcată se resping de la finanțare fără solicitare de clarificare. * Proiectele depuse în platforma proiecte.pnrr.gov.ro pentru care Cererea de finanțare și/sau alte anexe sunt documente pdf. goale (lipsă conținut) se resping de la finanțare fără solicitare de clarificare. * Proiectele depuse în platforma proiecte.pnrr.gov.ro pentru care Cererea de finanțare nu are bugetul proiectului completat se resping de la finanțare fără solicitare de clarificare. |

## Etapa de selecție a proiectelor

Proiectele de investiții sunt selectate la finanțare în ordinea descrescătoare a punctajelor și în limita bugetului aprobat.

La punctaje egale, departajarea se va face în ordine crescătoare în funcție de ***Raportul dintre cuantumul finanțării nerambursabile solicitate și media Veniturilor totale înregistrată în anii fiscali 2021 și 2022****;* raportul se va calcula cu 4 zecimale.

Acordarea finanțării se face pe criterii competitive pentru proiectele care întrunesc un punctaj de minim 50 de puncte, în limita bugetului disponibil.

Proiectele care întrunesc un punctaj sub 50 de puncte nu sunt admise la finanțare.

**ATENȚIE!**

|  |
| --- |
| Proiectele admise în urma evaluării tehnice și financiare, precum și a verificării administrative și a eligibilității, dar neselectate pentru finanțare, se vor constitui în lista de rezervă. Acestea vor putea fi selectate pentru finanțare in limita bugetului disponibil pentru acest apel sau a eventualelor suplimentări a acestuia în funcție de necesitate și alte surse de finanțare identificate. |

*În vederea evitării conflictului de interese, în procesul de evaluare și selecție, MIPE se va asigura de existența în procedurile interne de lucru a Declarației de imparțialitate și confidențialitate.*

## Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară

Ministerul Investițiilor și Proiectelor Europene (MIPE) prin DGIPNRRIF va transmite solicitanților, prin aplicația electronică proiecte.pnrr.gov.ro, Notificările privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF). În cazul în care aplicația electronică proiecte.pnrr.gov.ro nu permite, aceste notificări sunt transmise prin e-mail/poștă/fax la datele de contact menționate în cererea de finanțare.

Rezultatele evaluării se publică pe pagina oficială a Ministerului Investițiilor și Proiectelor Europene în cadrul secțiunii Anunțuri PNRR.

Rezultatul evaluării aferent etapelor ETF și CAE poate fi contestat în condițiile Legii contenciosului administrativ nr. 554/2004, cu modificările și completările ulterioare.

Solicitantul transmite către Ministerul Investițiilor și Proiectelor Europene contestația, prin aplicația electronică proiecte.pnrr.gov.ro, în termen de 30 de zile de la comunicarea Notificării privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF).

Contestațiile vor fi semnate de către reprezentantul legal al întreprinderii contestatare sau o persoană împuternicită de acesta.

Contestația trebuie să conțină elementele minime ce sunt menționate în cuprinsul actului contestat - identificarea actului administrativ atacat, datele de identificare ale contestatorului, obiectul contestației, motivele de fapt și de drept, dovezile pe care se întemeiază, semnătura contestatorului sau a împuternicitului acestuia, dovada calității de împuternicit a contestatorului, persoană fizică sau juridică potrivit legii.

Ministerul Investițiilor și Proiectelor Europene (MIPE) soluționează contestațiile depuse împotriva Notificărilor privind rezultatul verificărilor, cu modificările și completările ulterioare, prin Decizie de soluționare a contestației de admitere în tot sau în parte a contestației sau de respingere a contestației. Decizia va fi comunicată contestatorului potrivit prevederilor legale și procedurale. MIPE va încărca decizia și adresa de înaintare a acesteia în aplicația proiecte.pnrr.gov.ro. În cazul în care aplicația electronică proiecte.pnrr.gov.ro nu permite, Deciziile de soluționare a contestațiilor sunt transmise prin e-mail/poștă/fax la datele de contact menționate în cererea de finanțare.

Decizia de soluționare a contestației este definitivă în sistemul căilor de atac administrative și poate fi atacată doar în fața instanțelor judecătorești competente, în condițiile Legii nr. 554/2004 privind Contenciosul Administrativ.

# CONTRACTAREA ȘI IMPLEMENTAREA PROIECTELOR

## Contractarea proiectelor

Ministerul Investițiilor și Proiectelor Europene va întocmi documentațiile de contractare pentru proiectele care au fost acceptate în urma verificărilor, precum și în urma finalizării contestațiilor depuse, cu respectarea condiției de încadrare în bugetul alocat apelului de proiecte.

În vederea demarării etapei contractuale se va transmite solicitantului o scrisoare care va cuprinde:

- acceptarea de către solicitant a finanțării;

- documentele necesare încheierii contractului de finanțare (inclusiv declarații actualizate), cu indicarea termenului de transmitere, respectiv nu mai mult de 10 zile lucrătoare:

* + Declarație de eligibilitate;
  + Declarație de angajament;
  + Declarație pe propria răspundere cu privire la respectarea regulii cumulului ajutoarelor de stat/ajutor de minimis;
  + Cazier judiciar al reprezentantului legal;
  + Certificate de atestare fiscală, referitoare la obligațiile de plată la bugetul local, respectiv la bugetul de stat, din care să rezulte că nu are datorii scadente neachitate la termen sau neeșalonate;
  + Certificatul de cazier fiscal din care să rezulte că nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale.

|  |  |
| --- | --- |
|  | În urma verificării documentațiilor de contractare, Ministerul Investițiilor și Proiectelor Europene își rezervă dreptul de a refuza contractarea unor proiecte care nu îndeplinesc criteriile de verificare a conformității administrative și eligibilității. În acest sens, Ministerul Investițiilor și Proiectelor Europene va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid. |

## Reguli privind implementarea și monitorizarea proiectelor

* + 1. **Perioada de implementare a proiectului este de maximum 6 luni**, **dar fără a depăși data de 31.12.2024.**

Beneficiarii au obligația să demonstreze în toate etapele de implementare a proiectului, modul în care sunt respectate obiectivele asumate cu privire la intervențiile în domeniul digital, respectiv investiția contribuie în proporție de 100% la tranziția digitală în conformitate cu prevederile Regulamentului (UE) nr. 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență.

* + 1. **Achiziții**

Pentru achizițiile derulate în cadrul proiectului, beneficiarii vor respecta prevederile ***ÎNDRUMARULUI METODOLOGIC pentru beneficiarii privați*** *aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență.*

* + 1. **Mecanismul financiar de implementare al proiectelor**

În perioada de implementare a proiectului, Beneficiarul va transmite cereri de transfer pentru plățile care urmează a fi efectuate pentru demararea și finanțarea activităților proiectului.

**Fluxul financiar** aferent operațiunilor se implementează astfel:

* Beneficiarul depune cererea de transfer/cererile de transfer în aplicația proiecte.pnrr.gov.ro, însoțite de documente justificative;
* MIPE efectuează verificarea cererii de transfer în termen de maximum 10 zile lucrătoare de la data primirii acestora;
* În situația în care se solicită Beneficiarului depunerea unor documente adiționale sau clarificări solicitate, termenul de 10 de zile lucrătoare poate fi întrerupt, fără ca perioadele de întrerupere cumulate să depășească 5 zile lucrătoare. Solicitările de clarificări, dacă este cazul, se transmit prin intermediul aplicației proiecte.pnrr.gov.ro;
* Beneficiarul utilizează sumele virate pentru activitățile și cheltuielile prevăzute în cererea de transfer, conform prevederilor contractului de finanțare;
* Beneficiarul va efectua plata sumelor solicitate în baza cheltuielilor justificate prin documentele transmise în cadrul cererii de transfer și autorizate la plată de MIPE în termen de 5 zile lucrătoare de la încasarea sumelor;
* În termen de 30 de zile de la data notificării de către MIPE cu privire la efectuarea plății aferente cheltuielilor autorizate din cererea de transfer, Beneficiarul are obligația de a transmite MIPE declarația de utilizare a cererii de transfer din care să reiasă faptul că sumele primite au fost utilizate conform destinațiilor autorizate de MIPE;
* Transferul fondurilor se va efectua în contul special deschis pentru proiect pe numele Beneficiarului;
* În cazul cererii de transfer finale depusă de Beneficiar, a cărei valoare trebuie să fie minim 20% din valoarea totală eligibilă a proiectului, termenul prevăzut anterior poate fi prelungit cu durata necesară efectuării tuturor verificărilor procedurale, fără însă a depăși 15 zile lucrătoare;
* În situația epuizării creditelor bugetare disponibile pentru anul în curs, prevăzute în bugetul MIPE cu această destinație, MIPE înștiințează beneficiarul contractului de finanțare cu privire la aceasta. În acest caz, plățile se suspendă până la asigurarea sumelor necesare virării lor către Beneficiar.

**ATENȚIE!**

* Beneficiarii au obligația să țină pentru proiect o evidență contabilă distinctă, folosind conturi analitice distincte.
  + 1. **Monitorizarea și raportarea**
* Monitorizarea proiectelor va fi efectuată atât în perioada de implementare cât și în perioada de sustenabilitate (perioada de sustenabilitate a proiectelor este de 3 (trei) ani din momentul finalizării implementării proiectului);
* Beneficiarul transmite către MIPE trimestrial, în 5 zile lucrătoare de la finele trimestrului pentru care se face raportarea, respectiv ori de câte ori se vor solicita în scris de MIPE, rapoarte privind progresul tehnic și financiar al investiției;
* Beneficiarul are obligația de a transmite către MIPE până la data de 5 a ultimei luni a trimestrului sumele în lei estimate a fi utilizate în trimestrul următor.
* MIPE urmărește stadiul implementării Contractului de finanțare prin:
  + verificarea documentelor aferente implementării proiectului cu privire la corectitudinea datelor și informațiilor din rapoartele de progres elaborate și transmise de către Beneficiar. În procesul de monitorizare se verifică dacă datele raportului de progres al proiectului sunt reale, că proiectul se implementează în conformitate cu prevederile contractuale și respectă prevederile legislației naționale și comunitare aplicabile. De asemenea, se verifică rezultatele raportate și se urmărește evoluția în timp a indicatorilor asumați prin contractul de finanțare;
  + vizite de monitorizare la fața locului/vizite de monitorizare în format on-line având ca scop verificarea la fața locului a progresului fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării Proiectului, identificarea eventualelor deficiențe precum și de a asigura o comunicare adecvată cu Beneficiarul. Vizitele la fața locului/verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a Contractelor de finanțare transmise de Beneficiari.
  + vizitele la fața locului în format fizic se vor efectua în maximum 30 de zile lucrătoare de la data depunerii de către beneficiari a cererilor de transfer finale; pentru verificarea conformității cheltuielilor efectuate se verifică rapoarte de progres, livrabile (produse, servicii și rezultate care atestă realizarea activităților asumate în cadrul proiectului) și documente financiar - contabile;
* MIPE are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Cererea de finanțare, pe toată durata acestuia, inclusiv pe perioada durabilității/sustenabilității proiectului;
* În cazul în care, în urma monitorizării se constată neconformități care aduc atingere prevederilor Contractului de finanțare privind sustenabilitatea proiectului sau menținerea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un *Plan de acțiune care să conțină măsurile de remediere necesare*.
* Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021.

Beneficiarul are obligația de a permite MIPE/ Autoritatea de Audit și alte organisme cu rol de audit/control desfășurarea acțiunilor de verificare, monitorizare și control în cadrul proiectelor acceptate la finanțare, precum și obligația acestora să pună la dispoziția echipelor de monitorizare și control toate documentele solicitate de aceștia.

* + 1. **Mecanisme de gestionare a riscurilor de implementare**

Solicitantul, pentru a îndeplini conformitatea cu Orientările tehnice DNSH (2021/C58/01), va prezenta în cererea de finanțare orice riscuri potențiale care pot decurge pentru mediu și care sunt metodele de abordare a acestora, dar și măsurile de gestionare a riscurilor de implementare a proiectului.

* + 1. **Măsuri de informare și comunicare**

Beneficiarii sunt responsabili de îndeplinirea obligațiilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „Proiect finanțat de Uniunea Europeană-NextGenerationEU”, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link: <https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>

Acceptarea finanțării conduce la acceptarea de către Beneficiar a utilizării, pentru toate materialele de informare și comunicare a prevederilor Manualului de identitate vizuală a PNRR. Beneficiarii sunt responsabili pentru informarea publicului despre proiectul derulat, cu finanțare din PNRR.

Beneficiarii trebuie să respecte și următoarea măsură minimă de informare și comunicare a Proiectului: „Apel de proiecte gestionat de Ministerul Investițiilor și Proiectelor Europene finanțat prin Planul Național de Redresare și Reziliență al României”.

## Renunțarea la cererea de finanțare

(1) Modalitatea de retragere/ștergere a cererii de finanțare până la închiderea apelului de proiecte se regăsește în *„Instrucțiunea de utilizare privind Sistemul informatic integrat de management pentru PNRR - Inscrierea beneficiarilor în vederea depunerii de proiecte în cadrul apelurilor”*.

(2) Retragerea cererii de finanțare după închiderea apelului de proiecte se va face numai de către reprezentantul legal sau de către persoana împuternicită, în baza unei ***Hotărâri de retragere a proiectului (cererii de finanțare)***.

# TRANSPARENȚĂ

(1) Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 /2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin contract.

(2) Următoarele elemente, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

* + - 1. denumirea proiectului, denumirea completă a beneficiarului și, dacă aceștia există, a partenerilor, data de începere și cea de finalizare ale proiectului, date de contact - minimum o adresă de email și număr de telefon - pentru echipa proiectului; locul de implementare a proiectului - localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
      2. valoarea totală a finanțării nerambursabile acordate și intensitatea sprijinului, exprimate atât ca suma concretă, cât și ca procent din totalul cheltuielilor eligibile ale proiectului, precum și valoarea plăților efectuate;
      3. dimensiunea și caracteristicile ale beneficiarilor proiectului;
      4. informații privind resursele umane din cadrul proiectului: denumirea postului, timpul de lucru;
      5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
      6. denumirea furnizorilor de produse, prestatorilor de servicii contractați în cadrul proiectului, precum și obiectul contractului, valoarea acestuia și plățile efectuate;
      7. elemente de sustenabilitate a rezultatelor proiectului respectiv de sustenabilitate a investițiilor în digitalizarea ONG-urilor.

1. Se pot emite ordine de modificare a prevederilor prezentului ghid specific pentru actualizarea cu eventuale modificări legislative aplicabile sau pentru îmbunătățirea procesului de depunere/ verificare. Pentru asigurarea principiului transparenței Ministerul Investițiilor și Proiectelor Europene va publica ordinele de modificare a prezentului ghid pe pagina de internet a autorității.

# PREVENIREA NEREGULILOR GRAVE, A DUBLEI FINANȚĂRI

(1) MIPE are dreptul să ia măsurile legale, adecvate pentru prevenirea, depistarea, constatarea și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR. În acest sens, solicitantul va completa și depune Anexa 12 - ***Declarație privind evitarea conflictelor de interese, a fraudei, corupției și a dublei finanțări*.**

# RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)”

(1) Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.

(2) În vederea respectării principiului de la alin.(1), echipamentele hardware TIC, alte dispozitive și echipamente achiziționate prin intermediul ajutoarelor de minimis acordate în baza prezentul apel de proiecte trebuie să respecte prevederile din Anexa 13 - ***Declarație privind respectarea principiului DNSH însoțită de autoevaluarea privind respectarea principiului DNSH.***

(3) Solicitantul, pentru a îndeplini conformitatea cu Orientările tehnice DNSH (2021/C58/01), va prezenta în Cererea de finanțare orice riscuri potențiale care pot decurge pentru mediu și care sunt metodele de abordare a acestora.

# BENEFICIARUL REAL

Beneficiarii au obligația de a asigura și a menține o pistă de audit adecvată până la nivelul beneficiarilor și beneficiarilor reali, precum și securitatea datelor utilizate în exercitarea obligațiilor asumate prin prezentul Contract de finanțare;

Beneficiarii au obligația de a transmite datele și informațiile cu privire la beneficiarii reali ai fondurilor alocate din PNRR, confom prevederilor Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) 648/2012 al Parlamentului European și al Consiliului și de abrogare a Directivei 2005/60/CE a Parlamentului European și al Consiliului și a Directivei 2006/70/CE a Comisiei, atât în faza depunerii aplicațiilor de finanțare, cât și la faza implementării proiectelor, ori înaintea semnării contractelor de achiziție publică și a contractelor comerciale. Beneficiarii au obligația actualizării informațiilor de fiecare dată când are loc o modificare a acestora, sub rezerva aplicării sancțiunilor contravenționale, confom prevederilor art 56 și 57 din Legea 129/2019 pentru prevenirea și combaterea spălării banilor și finanțării terorismului, modificată și completată prin legea 315/2021.

De asemenea, beneficiarilor le revin următoarele obligații:

* să solicite contractanților/subcontractanților/terților o declarație pe proprie răspundere, conform prevederilor art. 326 din Codul Penal privind falsul în declarații, ce va conține datele despre beneficiarii reali. Declarația va fi solicitată cu titlu obligatoriu de Autoritatea contractantă înaintea semnării contractelor de achiziție;
* să se asigure că declarația privind informațiile privind beneficiarul real este transmisă de către contractanți/subcontractanți/terți la Oficiul Național al Registrului Comerțului (ONRC), conform cadrului legal incident înainte de semnarea contractelor de achiziție publică.
* În cazul în care ofertantul declarat castigător are in structura acționariatului entități juridice străine, declarația privind beneficiarii reali trebuie să conțină datele acelor entități ce au o participare de peste 25%, pană la identificarea persoanei fizice ce deține părțile sociale ale acestora (cel puțin numele, prenumele și data nașterii), în conformitate cu prevederile Legii nr. 129/11 iulie 2019 pentru prevenirea și combaterea spălării banilor și finanțării terorismului cu modificările și completările ulterioare;
* să prevadă în cadrul contractelor de achiziție ce vor fi încheiate de aceștia în calitate de autorități contractante, clauze specifice prin care se instituie obligația contractanților/subcontractanților/terților de actualizare a datelor și informațiilor privind beneficiarul real, în mod regulat, de fiecare dată cand are loc o modificare a acestora, pană la încetarea relațiilor contractuale, sub rezerva aplicării sacțiunilor legale;
* să asigure furnizarea datelor și informațiilor actualizate cu privire la beneficiarii reali ai fondurilor alocate din PNRR, ulterior fiecărei modificări intervenite, către MIPE și autoritățile competente/entitățile raportoare;
* să se informeze permanent asupra elementelor de noutate privind utilizarea modulelor aferente sistemului informatic de management al PNRR, pe site-ul oficial al Ministerului Investițiilor și Proiectelor Europene.

# CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

Reformele și investițiile legate de transformarea digitală prevăzute în PNRR abordează o gamă largă de provocări cu care se confruntă România în acest domeniu. România ocupă unul dintre ultimele locuri în cadrul DESI în ceea ce privește capitalul uman, integrarea tehnologiei digitale în cadrul întreprinderilor și serviciile publice digitale, precum și în ceea ce privește utilizarea serviciilor de internet, aspecte corelate cu nivelul de competențe. Astfel, planul vizează în mod corect aceste domenii și își propune să reducă sau să elimine decalajele în comparație cu media UE.

Toate investițiile finanțate prin prezentul apel vor viza transformarea digitală a organizațiilor neguvernamentale.

# ANEXE

|  |  |
| --- | --- |
| Anexa 1 | Cererea de finanțare |
| Anexa 2 | Notă de fundamentare privind valorile cuprinse în bugetul proiectului |
| Anexa 3 | Grila de evaluare tehnică și financiară a propunerii de proiect (ETF) – *va fi publicata în varianta finală a ghidului* |
| Anexa 4 | Grila de verificare a conformității administrative și eligibilității (CAE)- *va fi publicată în varianta finală a ghidului* |
| Anexa 5 | Declarația privind criteriile de intensitate digitală, conform Indicelui economiei și societății digitale (DESI) |
| Anexa 6 | Declarația privind obligația ca la sfârșitul duratei de viață a echipamentelor achiziționate, acestea se vor recicla |
| Anexa 7 | Împuternicire (model orientativ) |
| Anexa 8 | Declarație de eligibilitate |
| Anexa 9 | Declarație de angajament |
| Anexa 10 | Declarație privind eligibilitatea TVA |
| Anexa 11 | Consimțământ privind prelucrarea datelor cu caracter personal |
| Anexa 12 | Declarație privind evitarea conflictelor de interese, a fraudei, corupției și a dublei finanțări |
| Anexa 13 | Declarație privind respectarea principiului DNSH însoțită de autoevaluarea privind respectarea principiului DNSH |
| Anexa 14 | Declarație pe propria răspundere cu privire la respectarea regulii cumulului ajutoarelor de stat/ajutor de minimis |
| Anexa 15 | Contract de finanțare (model orientativ) |

1. *Se va lua în considerare un singur criteriu îndeplinit dintre criteriile 6 și 12, în funcție de situația la care se găsea solicitantul la data depunerii proiectului* [↑](#footnote-ref-1)
2. *Valoarea de 9 milioane euro poate fi suplimentată pentru atingerea țintei 175, conform art. 24 alin. 1 din Ordonanţă de Urgenţă nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.* [↑](#footnote-ref-2)